**SZEMPONTOK A TDK DOLGOZATOK PONTOZÁSOS BÍRÁLATÁHOZ**

1. A dolgozatok szerkesztése, stílusa (max. 5 pont)

Ha a dolgozat nehezen áttekinthető, kivitele nem a kiírásnak megfelelő, több hibával szerkesztett munka. 1 pont

Ha a dolgozat nehézkes, körülményes, de gondosan kidolgozott. 2 pont

Ha a dolgozat megfelelő stílusú és összeállítású, esetleg apróbb figyelmetlenségből eredő hibákkal. 3 pont

Ha a dolgozat jól tagolt, gördülékeny stílusú, gyakorlatilag hibamentes munka. 5 pont

2. A téma irodalmának feldolgozása (max. 10 pont)

Ha a dolgozat csak tankönyvek, kézikönyvek, és alapvető segédkönyvekre hivatkozik, vagy az irodalmi hivatkozások formálisak. 2 pont

Ha a dolgozat a vonatkozó irodalmat nagyrészt tartalmazza, de nem dolgozza fel alaposan. 4 pont

Ha a dolgozat a főleg a hazai irodalmat dolgozza fel, és megfelelően értékeli. 8 pont

Ha a dolgozat a téma hazai és külföldi irodalmát széleskörűen tanulmányozza, és jól elemzi. 10 pont

3. A téma kidolgozásának színvonala (max. 15 pont)

Ha a kutatási módszer kifogásolható, az adott körülmények között megfelelőbbet is választhatott volna. 3 pont

Ha a módszer, vagy mérési eljárás jól ismert, de alkalmazása komoly felkészültséget igényel. 8 pont

Ha a módszer, vagy mérési eljárás korszerű, megbízható, eredményes, reprodukálható munkát garantál. 12 pont

Ha a módszert, vagy mérési eljárást eredeti elgondolások alapján helyesen továbbfejleszti, esetleg a feladat megoldásához újszerű eszközöket is készít. 15 pont

4. Az eredmények értékelése (max. 15 pont)

Ha a dolgozat csak a munka eredményeit közli. 3 pont

Ha a dolgozat az eredményeket értékeli ugyan, de ez részben megalapozatlan vagy téves. 7 pont

Ha a dolgozat a munka eredményeit jól értékeli, de ez nem teljes. 12 pont

Ha az eredmények értékelése helyes, megalapozott, kellően bizonyított, irodalmi adatokkal összehasonlítva a továbbfejlesztésre is utal. 15 pont

5. Az eredmények korszerűsége, fontossága, gyakorlati alkalmazhatósága (max. 10 pont)

Ha a dolgozat eredménye, elméleti következtetései nem öncélúak, de a gyakorlat számára közvetlenül nem használhatók fel. 2 pont

Konkrét gyakorlati feladatot eredményesen dolgoz fel. 5 pont

Ha a dolgozat új konstrukciós, tervezési, technológiai vagy vizsgálati eljárást, illetve annak egy részét dolgozza ki, amely a gyakorlatban hasznosítható, a dolgozat elméleti eredményei a gyakorlatban közvetlenül hasznosíthatók. 8 pont

Ha a dolgozat új tervezési, technológiai, konstrukciós vagy vizsgálati eljárást dolgoz ki, vagy elméleti eredményeinek közvetlen gyakorlati felhasználásáról számol be, amely jelentős társadalmi, vagy ipari hasznossággal bír. 10 pont

6.Az összbenyomás, kiforrottság, egységesség (max. 5 pont)

Ha a dolgozat nem kiforrott. 1 pont

Ha a dolgozat nem egységes, vagy nem kiemelkedő, de alaposan kidolgozott 3 pont

Ha a dolgozat kiemelkedő, minden részletében kidolgozott 5 pont